《正之二十八日忽小霁领数客过东湖若水有赋为次韵》
宋代·程公许

积雨酿成寒料峭，漫游稍觉意清真。痴云妒日吞还吐，弱柳含烟巧斗新。

簪屐招呼参楚蜀，肴蔬饤饾杂冬春。却嫌车从妨佳趣，那得临流岸白纶。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。